Bli med på

Tårnagenthelg!

**Til deg som blir 8 år i år!**

Lørdag 15. og søndag 16. februar 2020 inviteres du til å være Tårnagenti Eidsvåg kirke!

Eidsvåg menighet inviterer denne helgen alle 8-åringer i Eidsvåg til å være Tårnagenter i kirken. Her kan du utforske kirken, bibelen, tårnet og klokkene. Agentene skal i løpet av disse dageneløse oppdrag og mysterier, du vil få en egen agentkode og på søndagen vil alle som kommer til kirken får vite hva agentene har funnet ut.

Alle agentene bor hjemme, men skal være sammen både lørdag og søndag. Agentene møtes i kirken lørdag 15. februar kl. 12:00. Vi holder på til kl. 17:00. Søndag treffes vi igjen kl. 9:30 og holder på til kirkekaffen er ferdig omtrent kl. 13:00. Foreldre, søsken og venner inviteres til gudstjenesten kl.11.00 på søndag for å høre om det agentene har vært med på i helgen. Alle barna må ha en voksen med seg på kirkekaffen ettersom vi avslutter Tårnagenthelgen her.

# Kirketårn, symboljakt eller oppdrag og mysterier

Har du lyst å gå på symboljakt I kirken? Lurer du på hva slags mysterier du finner i bibelen? Liker du agentmat? Vet du at det står noe utenpå alle landets kirkeklokker? Over hele landet vil det denne helgen være agenter i mange kirker over hele Norge.

Vi håper at du har lyst å være en av dem!

Snu arket for mer informasjon om hvordan du kan få være med.

# Englevakter

Til dere som har en 8-åring i huset: Kan dere eller noen andre voksne i familien være **Englevakter**? En **Englevakt** er en som er med noen timer i løpet av helgen; hjelper til med maten og andre praktiske oppgaver. Dette kan dere registrere ved påmelding, så tar vi kontakt per epost og hører med dere hvilken dag som passer best; lørdag eller søndag. Vi håper noen vil melde seg til å være englevakter, da vi er avhengig av litt hjelp for å kunne gjennomføre Tårnagenthelg.

Vi håper noen foreldre også kan stille med kaker eller boller til kirkekaffe. Det kan gjerne leveres når barna hentes lørdag ettermiddag. Kryss av i påmeldingen om dere kan bidra.

**Utgifter**

For å dekke utgifter til maten lørdag og søndag, må hver agent betale kr.50,- ved fremmøte lørdag ettermiddag.

**Påmelding**

For Tårnagenter skjer påmeldingen elektronisk på www.kirken.no/eidsvag. Påmeldingsfrist er 30. januar 2020.

**Spesiell tilrettelegging**

Om barnet ditthar behov for spesiell tilrettelegging enten det gjelder matallergi, fysisk eller pedagogisk tilrettelegging så skriv om dette når du registrerer barnet, eller ring så snakkes vi nærmere om det. Alle er velkommen☺!

**Informasjon kirken/hjemmet**

Mer info kommer per epost når arrangementet nærmer seg.

Har du noen 8 år gamle venner som vil være med, men som ikke har fått invitasjon? Gi oss en lyd, de er selvsagt hjertelig velkommen de også!

**Vi gleder oss til å utforske kirken sammen med deg** ☺

Vennlig hilsen Eidsvåg menighet ved

**Lina Talhaug**

Menighetspedagog

Tlf 55 30 81 94

[Lt466@kirken.no](mailto:Lt466@kirken.no)